Z:gnu-www-ja-linux-gnu-freedom--5f3aac-The Linux developers have a pl/sr

Градитељи Линукса планирају да изместе ове фирмверске програме у засебне датотеке; то ће вероватно сазрети кроз пар година, али када буде окончано, решиће овај други проблем; моћи ћемо да направимо верзију „слободног Линукса“ која неће садржати неслободне фирмверске датотеке. То само по себи неће учинити много добра уколико већина буде користила неслободну „званичну“ верзију Линукса. И то се може десити, јер на многим платформама слободна верзија неће моћи да се покрене без неслободног фирмвера. Пројекат „слободног Линукса“ ће морати да схвати шта фирмвер ради и да за то напише изворни код, вероватно у асемблеру за одређени процесор на коме се покреће. То је обесхрабрујући посао. Био би мање обесхрабрујући да смо га радили мало по мало током година, пре него што смо дозволили да се нагомила. Регрутујући људе за овај посао, мораћемо да превазиђемо идеју коју шире одређени градитељи Линукса, да тај посао није неопходан.